Խուան Վալերոն

Խուան Կառլոս Վալերոն Սանտանա (, ), իսպանացի նախկին ֆուտբոլիստ, կիսապաշտպան։

Վալերոնը հայտնի է իր տեխնիկական, գնդակը կառավարելու և փոխանցումներ կատարելու ունակություններով։ Լա Լիգայի 15 մրցաշրջանների ընթացքում Խուանը մասնակցել է 390 հանդիպման և դարձել է 29 գոլի հեղինակ։ Նա հանդես է եկել «Մալյորկա»-ի, «Ատլետիկո Մադրիդ»-ի, «Դեպորտիվո Լա Կորունյա»-ի կազմերում։ Իսպանացին իր կարիերան սկսել և ավարտել է «Լաս Պալմաս»-ի կազմում։

Իսպանիայի ազգային հավաքականի կազմում ֆուտբոլիստը մեկ անգամ մասնակցել է աշխարհի, երկու անգամ էլ Եվրոպայի առաջնություններին։ Հավաքականի կազմում մասնակցել է 46 հանդիպման։

Ակումբային կարիերա

Վաղ տարիներ 
Իր ֆուտբոլային կարիերան Խուան Վելորնը սկսել է իսպանական «Լաս Պալմաս»-ի կազմում։

1997/98 մրցաշրջանի սկզբում Խուանը տեղափոխվել է «Մալյորկա»։ Իսպանական թիմի կազմում իր դեբյուտը Վալերոնը նշել է 1997 թվականի օգոստոսի 31-ին` «Վալենսիա»-ի դեմ խաղում։ Մրցաշրջանի արդյունքում Խուան Վալերոնը օգնել է թիմին Լա Լիգայում գրավել 5-րդ հորիզոնականը և թիմի հետ դարձել է Իսպանիայի գավաթի խաղարկության փոխչեմպիոն։

«Ատլետիկո Մադրիդ» 
Իր կարիերայի հաջորդ երկու տարիները Վալերոնը անցկացրել է «Ատլետիկո Մադրիդ»-ի կազմում։ Թիմի կազմում անցկացրել է 2 մրցաշրջան, որոնց ընթացքում մասնակցել է 65 հանդիպման և դարձել է 7 գոլի հեղինակ։

«Դեպորտիվո Լա Կորունյա» 
2000 թվականին իսպանացի ֆուտբոլիստը տեղափոխվել է «Դեպորտիվո Լա Կորունյա»։ Թիմի կազմում անցկացրած իր առաջին մրցաշրջանում իսպանացին օգնել է թիմին դառնալ Իսպանիայի սուպերգավաթակիր, երկու տարի անց Իսպանիայի գավաթակիր և Իսպանիայի սուպերգավաթակիր։

2006 թվականին ֆուտբոլիստի մոտ սկսվում է նկատվել մարզավիճակի անկում, որի պատճառը վնասվածքներն էին which relapsed in July: Վալերոնը վերադարձել է «Դեպորտիվո»-ի հիմնական կազմ 2008 թվականի հունվարի 27-ին` մասնակցելով «Ռեալ Վալյադոլիդ»-ի դեմ խաղին։ Նա այդ խաղում 75-րդ րոպեին փոխարինել է Անդրես Գուարդադոյին, իսկ հանդիպումն ավարտվել է 3-1 հաշվով` «Դեպորտիվո»-ի հաղթանակով։

2008/09 մրցաշրջանի ընթացքում ֆուտբոլիստը նորից դարձել է թիմին հիմնական կազմի կարևոր ֆուտբոլիստ։

Խուան Վալերոն խզել է իր պայմանագիրը 2013 թվականին։

Վերադարձ «Լաս Պալմաս» 
2013 թվականի հուլիսի 14-ին 16 տարվա դադարից հետո Խուան Վալերոնը վերադարձել է «Լաս Պալմաս»։ Նա թիմի հետ կնքել է 1 տարվա պայմանագիր` հետագայում երկարաձգելու հնարավորությամբ։

2015 թվականի ամռանը Վալերոնը երկարաձգել է իր պայմանագիրը : Սեպտեմբերի 26-ին Խուանը մասնակցել է «Բարսելոնա»-ի դեմ խաղին, որն ավարտվել է 1-2 հաշվով` կապտանռնագույնների հաղթանակով։ Այդ հանդիպմանը մասնակցելով իսպպանացին դարձել է 5-րդ ամենամեծ ֆուտբոլիստը ով մասնակցել է ֆուտբոլային հանդիպման։

2016 թվականի մարտի 1-ին նա անցկացրել է իր 400-րդ հանդիպումը Իսպանիայի առաջնության շրջանակներում` մասնակցելով «Խետաֆե»-ի դեմ խաղին։ Մայիսի 7-ին Խուան Վալերոն հայտարարել է կարիերան ավարտելու մասին։

Միջազգային կարիերա 
Իսպանիայի ազգային հավաքականի կազմում իր նորամուտը ֆուտբոլիստը նշել է 1998 թվականի նոյեմբերի 18-ին` Իտալիայի հավաքականի դեմ ընկերական խաղում, որն ավարտվել է 2-2 հաշվով։

հավաքականի կազմում մասնակցել է Եվրո 2000-ին, ԱԱ 2002,-ին, Եվրո 2004-ին։ Հավաքականի կազմում իր վերջին հանդիպումը իսպանացին անցկացրել է 2005 թվականի մարտի 26-ին` մասնակցելով Չիլիի հավաքականի դեմ խաղին, որն ավարտվել է 3-0 հաշվով` իսպանացիների հաղթանակով։

Անձնական կյանք 
Վալերոնի ավագ եղբայրը` Միգել Անգելը նույնպես ֆուտբոլիստ է եղել։ Նա նույնպես հանդես է եկել կիսապաշտպանի դիրքում։

Ձեռքբերումներ

Ակումբային 
 Իսպանիայի գավաթակիր - 2001-02
 Իսպանիայի սուպերգավաթակիր - 2002
 ՈՒԵՖԱ Ինտերտոտոյի գավաթակիր - 2008

Միջազգային 
 Եվրոպայի չեմպիոն (Մ21) - 1998

Ծանոթագրություններ

Արտաքին հղումներ 
 Էջը canaldeportivo.com կայքում 
 Էջը footballdatabase.com կայքում
 

1975 ծնունդներ
Հունիսի 17 ծնունդներ
Ֆուտբոլի կիսապաշտպաններ
Լաս Պալմասի ֆուտբոլիստներ
Մալյորկայի ֆուտբոլիստներ
Ատլետիկո Մադրիդի ֆուտբոլիստներ
Դեպորտիվո Լա Կորունյայի ֆուտբոլիստներ
Իսպանիայի հավաքականի ֆուտբոլիստներ
Իսպանացի ֆուտբոլիստներ
Իսպանացի ֆուտբոլային մարզիչներ
Լա Լիգայի ֆուտբոլիստներ